text: Sønderjyskes træner og spillere: Skuffelse og stolthed på samme tid
  26 august 2016 kl. 07.26
  Skuffelsen over at være så tæt på at gå videre til gruppespillet i Europa League blander sig med stolthed over at kunne presse Sparta Prag. Det er reaktionerne efter nederlaget på 3-2 torsdag aften.
  Det var et bittert nederlag at fordøje for Sønderjyskes spillere og trænere, da kampen i Prag var fløjtet af med cifrene på 2-3 på lystavlen.
  Den sønderjyske føring på 2-0 i første halvleg rakte ikke til at gå videre til Europa League - og det ærgrer Sønderjyskes træner Jakob Michelsen, der dog også er stolt af holdets indsats i alle tre runder i Europa League.
  Sønderjyske bliver i Prag fredag for at træne her forud for søndagens lokalopgør mod Esbjerg i superligaen.
  Mikael Uhre, der åbnede målscoringen og gav Sønderjyske en drømmestart, ærgrede sig også - men var også glad for sin scoring.
  
  